55. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. Γ5β/5655 της 5/9 Δεκ. 1983 (ΦΕΚ Β΄ 710) Θεμελίωση στεγαστικού δικαιώματος ειδικά για μεμονωμένα άτομα Λαϊκής κατοικίας. Εγκρίνουμε όπως στα εφαρμοζόμενα βάσει των διατάξεων του Β.Δ. 775/64, στεγαστικά προγράμματα οργανωμένης δομήσεως περιλαμβάνονται και τα μεμονωμένα άτομα ηλικίας 65 ετών και άνω τα διαβιούντα στην περιφέρεια στην οποία αναφέρεται το πρόγραμμα όπως αυτή καθορίζεται στην οικεία προγραμματική απόφαση εφόσον πληρούν και τις λοιπές νόμιμες προϋποθέσεις για την αναγνώρισή τους ως δικαιούχων. Η στεγαστική συνδρομή συνίσταται στην παροχή δωρεάν ισοβίου οικήσεως. Από της δημοσιεύσεως της παρούσης στην Εφημερίδα της Κυβερνήσεως καταργούνται οι αποφάσεις καθ’ ο μέρος ρυθμίζουν αντίθετα το θέμα που αφορά η παρούσα. Για τα κοινά στεγαστικά προγράμματα Υπουργείου Υγείας, Πρόνοιας και Κοιν. Ασφαλίσεων και Ο.Ε.Κ. βλ. και άρθρ. 17 Νόμ. 1641/ 1986 (ΦΕΚ Α΄ 122), τόμ. 15 1  σελ. 68,869. 